साञ्चेप
किराँती समुदायमा चलेको 'साञ्चेप' प्रथा विशेष गरी माझकिराँत र पल्लोकिराँतमा प्रचलित र यसलाई साँचेप, साङ्चेप, साम्चेक पनि भन्ने गर्दछन् |साञ्चेप वास्तवमा आर्थिक सङ्कलन हो। दाजुभाइ, छरछिमेकमा आर्थिक रूपमा एकले अर्कोलाई सघाउने काम हो। सङ्गठित समाजमा यो प्रचलन व्याप्त छ। नयाँ बस्ती नभई परापूर्वकालदेखि बस्दैआएको समाजमा यो चलन छ। आफन्त र सीमित सेवा क्षेत्रका इष्टमित्रलाई बोलाएर एक-अर्कामा आर्थिक सहयोग गर्ने-गराउने गरिन्छ। यो साञ्चेपलाई वाम्बुले राईहरू 'सघौनी' भन्दछन्। सघाउ -सहायता), सघाउने काम, सहयोग, मद्दत, गुहार। सघाउनी- सघाएको काम। सघावट-सघाउ हो। -ऐ.) सोलुखुम्बुको नेचा बतासेतिर बाहिङ राई समुदायमा 'संझेब' भन्दछन्। जसलाई बिहे-कार्यमा आर्थिक सहयोग दिने काम हुने गर्दछ। 

नेपाली बृहत् शब्दकोश, (नेराप्रप्र) का अनुसार यसको अर्थ -साँच्नु अर्थात् खर्च नगरी वा नमासी पछिका निम्ति जोगाएर राख्नु, सञ्चित गर्नु, बचाउनु हो। एकत्रित गरेर राख्नु, जम्मा गर्नु। कुनै निश्चित कामका लागि तोकिएको वस्तुलाई किफायत गरेर केही उबार्नु।

भाषा
समाज
संस्कृति